Държавен вестник, бр. 47, 2013 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  47
ПОСТАНОВЛЕНИЕ № 119
ОТ 18 МАЙ 2013 Г.
за одобряване на допълнителни бюджетни 
кредити по бюджета на Министерството на 
регионалното развитие и благоустройството за 
2013 г. за изпълнение на дейности по Закона 
за устройството на Черноморското крайбрежие 
и Закона за кадастъра и имотния регистър
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Министърът на финансите да 
предостави средства в размер 500 000 лв. по 
бюджета на Министерството на регионално­
то развитие и благоустройството за 2013 г. 
за изпълнение на дейности по Закона за 
устройството на Черноморското крайбрежие 
и Закона за кадастъра и имотния регистър.
(2) Средствата по ал. 1 да се осигурят чрез 
преструктуриране на разходите по централния 
бюджет за 2013 г. 
Чл. 2. Министърът на финансите по предло­
жение на министъра на регионалното развитие 
и благоустройството да извърши налагащите 
се от чл. 1, ал. 1 промени по бюджета на 
Министерството на регионалното развитие 
и благоустройството за 2013 г. по реда на 
чл. 34, ал. 1 от Закона за устройството на 
държавния бюджет въз основа на фактически 
извършените разходи.
Чл. 3. Министърът на регионалното раз­
витие и благоустройството чрез Агенцията 
по геодезия, картография и кадастър да въз­
ложи извършването на дейностите по чл. 1, 
ал. 1 при условията и по реда на Закона за 
обществените поръчки.
Заключителни разпоредби
§ 1. Постановлението се приема на осно­
вание чл. 28, ал. 1 от Закона за устройството 
на държавния бюджет. 
§ 2. Изпълнението на постановлението 
се възлага на министъра на финансите и на 
министъра на регионалното развитие и бла­
гоустройството.
§ 3. Постановлението влиза в сила от деня 
на обнародването му в „Държавен вестник“.
Министър-председател и
министър на външните работи:
Марин Райков
Главен секретар на Министерския съвет: 
Росен Желязков
4249
ПОСТАНОВЛЕНИЕ № 122
ОТ 18 МАЙ 2013 Г.
за изменение на Постановление № 110 на 
Министерския съвет от 2010 г. за създаване 
на Съвет за развитие при Министерския 
съвет (обн., ДВ, бр. 44 от 2010 г.; изм. и доп., 
бр. 25 от 2011 г. и бр. 8 от 2012 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 3 ал. 2 и 3 се изменят така:
„(2) Председател на съвета е министър-
председателят и министър на външните 
работи.
(3) Членове на съвета са:
1. заместник министър-председателят и 
министър на регионалното развитие и бла­
гоустройството;
2. заместник министър-председателят и 
министър на труда и социалната политика;
3. заместник министър-председателят и 
министър по управление на средствата от 
Европейския съюз;
4. министърът на икономиката, енергети­
ката и туризма;
5. министърът на транспорта, информаци­
онните технологии и съобщенията;
6. министърът на вътрешните работи;
7. министърът на финансите;
8. министърът на здравеопазването;
9. министърът на физическото възпитание 
и спорта;
10. министърът на отбраната;
11. министърът на правосъдието;
12. министърът на образованието, младеж­
та и науката;
13. министърът на околната среда и водите;
14. министърът на земеделието и храните;
15. министърът на културата;
16. министърът за развитие на електронно 
правителство.“
Заключителна разпоредба
§ 2. Постановлението влиза в сила от 15 
май 2013 г.
Министър-председател и
министър на външните работи:
Марин Райков
Главен секретар на Министерския съвет: 
Росен Желязков
4252